  Туспуктэм: Удмуртиысь дышетонъя но тодосъя министерстволэн пресс-службаез Анжелика Тихонова корреспондент 4-7 гудырикошконэ Кемерово улосвылын Пинал туристъёслэн огъяросси слётсылэн йылпумъясь люкетэз ортче. Отчы Удмуртиысь дышетскисьёс но пырисько. Пиналъёс Туристъёслэн «Вершины Воинской славы» патриотической огъяросси акцизы улсын Кузбассысь гурезьёс вылэ тубозы. Со сярысь элькунысь дышетонъя но тодосъя министерстволэн пресс-службаез ивортӥз. Акцие Россиысь 13 улосвылъёсысь 17 командаос пырисько. Пӧлазы Донецк Калык Элькунысь пиналъёс но. Пинал туристъёс Кузнецкой Алатау, Горной Шория но Караканской хребет йылэ тубозы. Куинез ик со гурезьёс Совето Союзысь но Россиысь герой луись Кузбассын улӥсьёслэсь нимъёссэс нулло. Ужрад Россиысь Калыкез дышетонъя министерство юрттэмен радъяське. Пусъём, «Вершины Воинской славы» ӵектос нимтэм гурезьёслы геройёслэсь нимъёссэс сётон понна гинэ ӧвӧл, Кузнецкой Алатауысь приютъёсын музеен, мемориал пулъёсын, котырез учкон площадкаосын туристъёслы огъет кылдытон понна но улонэ пыӵатӥське. Тодэ вайытом, пӧсьтолэзе Удмуртиысь дышетскисьёс туристъёслэн калыккуспо слётазы пыриськизы.  Тегъёс: Удмуртия Россия пиналъёс Туризм  